شەفەق نیوز/ تەندروسی پارێزگای سلێمانی، ئمڕوو دووشەممە، توومارکردن ٦٣٥ تویشهاتن نوو وە زگچین وهەڵاوردن لە ماوەی ٢٤ سەعات گوزەشتە راگەیان.
سامان لەتیف قسەکەر تەندروسی سلێمانی لە بەیاننامیگ رەسیە ئاژانس شەفەق نیوز وت: وە ماوەی ٢٤ سەعات گوزەشتە ٦٣٥ بیمار وە زگچین وهەڵاوردن هاتنەسە خەسخانەیل سلێمانی.
وتیش: خوەشبەختانە، گشتیان لەناو خەسەخانەیل چارەسەر کریان، وفرەیان لە خەسەخانە دەرچگ.
دویەکە یەکشەممە، ئیدارەی سلێمانی دروسکردن دەسەیگ باڵا راگەیان ئەرا نواگردن پەتای کۆلێرا، دویای راگەیانن ئامادەباشی لەلایەن تەندروسی پارێزگاگە، لە پشت توومارکردن مردنەیلیگ وەو بیماریە.
